Parisêue (Paridae)

E **Parisêue** (*Paridae Vigors*1825) en 'na famìggia d'öxélli de l'órdine Passeriformes.

## Descriçión e biologîa
«I sun ina famiglia d’auxeli ch’i nu sun ciü longhi de sete di. A spari ra (*Parus major*) a l'é a spece ciü grossa. Tüta a famiglia a mangia bestiete ma i nu lascia andà semense, balete o früta»,. Són öxeletti insettìvori graçiôzi, coloræ, trugnelòtti. No sùperan i 15 cìtti  de longhessa. Àn 'n becco cùrto, cònico apisûo, sanpétte robùste e ónge afiæ, che perméttan 'na préixa segûa ànche a testa in zu. Pàsan o giorno a perlustrâ ràmmi féugge in çérca d'insétti, formîgoe ràgni, e specialmente vermétti quànde alévan i picìn. Inta  stagión invernâle frequentàn pàrchi e giardìn dónde atrêuvan çìbbo e ripâro.Fàn o nîo inte cavitæ di erboi ò in vêgi nîi de atri öxellii. Prolìfici, fàn niæ numerôze, 

Difûzi in Euràsia, Àfrica, Nord América, mancàn in Oustràlia, Sud América, Madagascàr, Polinésia.

## Spêce prezénte in Itàlia

### Parisêua

A Parisêua (*Parus Major* - Linnaeus 1758), Sparissöra in ventemigliusu, Perisèa in Spezin A l'é a ciù grande e drûa di Paridi: lónga 15 cìtti, co-in  péizo de 20 gràmmi e 'n avertûa alâre de 25 cìtti. A l'à o dòrso cô verdexìn, côa e âe grîxo-bleu, testa e gôa néigro lùcido, màsche giànche, o pêto giâno atraversòu pe-o lóngo da 'na rîga néigra, che inti màscci a l'é ciù marcâ. A frequénta anbiénti avèrti e màrgine di bòschi, e a convîve co-o Berbexìn inti mæximi spàççi. Öxéllo previdénte,  quànde o çibbo o l'abónda,o ne métte da pàrte pe-i giorni de bôra. A nidificaçión a l'avégne in Arvî-Màzzo, con 8-15 êuve e 'n' incubaçión de 15 giorni. I polìn végnan outònomi dòppo træ-quàttro setemànn-e ch'én nasciûi.

#### I nómmi Parus e Parisêua
L'òrìgine do nómme Parus e i seu derivæ a no l'é ciæa:«L’etimologia del nome scientifico ha una derivazione latina con interpretazioni complesse che sono transitate da modifiche, interpretazioni, diminutivi ed anche abbreviazioni. Linneo prese atto del genere ***''Parus**** come derivazione progressiva di “Parrula-parula-parulus-parrus-parvus, parus” sempre con il significato di piccolo, minuto, ridotto, quali sono le abituali dimensioni delle cince».</blockquote>Segóndo l'etimologia clàscica a pòula Parus a l'avieiva 'n rapòrto co-o nómme latin Parra, ch'o saieiva stæto adeuviòu da Plinio pe ciamâ e pariseue (françéize Mésanges).<blockquote>«Parra: oiseau de mauvais augure, mal déterminé: mésange ou orfraie? (..) Apparenté sans doute à parus (..) sorte de mésange»</blockquote><blockquote>«Je crois que Pline s'en eft fervi [du nom Parra] pour défigner en général nos méfanges»</blockquote>Ma co-o nómme Parra se ciamava i öxelli bestétti, e no l'é ciæo ch'o fise adeuviòu pe-e pariseue<blockquote>«Si ritiene che la denominazione dial., assai diffusa con più o meno forti deformazioni in gran parte del Norditalia, derivi dal lat. parra (cfr. REW e REWS 6251; DEI, IV, 2787) (..) designante una sorta di uccello non meglio individuato (..) che (..) è stato proposto, con buoni motivi, di identificare con l’assiolo (Capponi 381- 383), ma anche con il fringuello (REW 625), e poi con la civetta (..) Da tutto ciò sembra difficile, sotto il profilo semantico, e poco credibile nel merito che uccelletti così “solari”, vivaci e attivi come non mai, dal verso «chiaro come doppio squillar di campanello» di pascoliana memoria, possano condividere il nome con animali crepuscolari e malauguranti. Pertanto la ricerca dovrà orientarsi altrove.  E non sarà da trascurare l’ipotesi di una sua derivazione, tramite metatesi, da un lat. *passurola “passeretta” o simile, presumendone la dipendenza da *passur/passurus come forma parallela di passer (si considerino le denominazioni diall. di passuréta, passuéta, passuetta, ecc.,»</blockquote>Âtri nómmi da parisêua se riferiscian a-o canto de l'öxello o a quarche caraterìstica do seu conportamento

=== Berbexin ===

O berbexin (*Cyanistes caeruleus*-Linnaeus 1758). Fratin in [[Dialettu ventemigliusu|ventemigliusu]], Perisseta, Perissuin  in [[Dialetto Spezin|Spezin]] O l'é lóngo 11 cìtti. Màscci e fémine àn a mæxima coloraçión: testa, âe e côa bleu cobàlto,dòrso verdexìn,màsche giànche con 'na riga néigra a l'alteza di êuggi,pêto giâno sórfo,becco cùrto e bavæn néigro. Insetìvoro, o vive pò-u ciù  inti boschi de colìnn-a e cianûa, ma ànche inti frutêti e giardìn, dôve o se  peu védde xoatâ tra i ràmmi e apéndise a testa in zu pe çercâ sott'æ feugge vermétti, ràgni e pighéuggi de ciante. D'invèrno o se nûtre de sémmi,balétte , frûta  ma o l'é ascì 'n frequentatô  de mangéuie che sénpre ciù de spésso o trêuva inti pàrchi, giardìn, teràsse. Nidifican inte cavitæ di erboi, çéppi, miâge, nîi artificiâli; costruîscian o nîo con erba còcca, lann-a, pei, ciûmme. Fra  Arvî e Màzzo a fémina  a  depónn-e  7-10 êuve ch'a côa pe 15 giorni, i picìn  én nutrîi da-i doî genitoî pe atri 20-25 giorni.

==== O nómme Berbexìn ====
Into FEW se ghe lêze che a pòula *'Berbexìn** a vegnieiva da-o latìn vĕrvēcīnus 'mósca do bæ' -ch'o saieiva'n derivòu do Latìn Vervex 'bæ' 

In âtro öxéllo ciamòu in zenéize Berbexìn, o [[Berbexìn Côa Lónga (Aegithalos caudatus)|Berbexìn Côa Lònga]] (''Parus caudatus'' Linnaeus 1758, a-a giornâ d'ancheu ***Aegithalos caudatus)*''' o no fa ciù parte da famìggia: do 2013 o l'é stæto destacòu do génere Parus e misso inta neuva famìggia di Aegithalidae

### Parisoìn
O parisoìn (Periparus Ater- Linnaeus 1758) Dîto ascì Meza Parisêua, o l'é a ciù picìn di paridae: lóngo 10 cìtti, o péiza 8 gràmmi. A l'à a testa néigra con 'na màccia giânca in sciô copùsso, màsche giânche, gôa néigra, sótta gianchinàstro, sciànchi de cô pànna schénn-a e âe grîxo-verdexìn,e âe àn doê bande giànche. O seu habitat én e forèste de conìfere do Trentìn Àlto Àdige, Véneto, Lonbardîa. A se nùtre de insétti e d'Invèrno de sémmi e pigneu da-e pìgne  chéite pe tæra. Pe costruî o nîo in cavitæ o l'adeuvia lichêni, réixe, ciùmme. Fra Màzzo e Lùggio a fa ina o dôe covæ de 8-10 êuve; a niâ a l'é acudîa fin quande i zoêni xeuan via.

### Berbexìn sùfetto
(Lophophanes Cristatus - Linnaeus 1758) O l'é inconfondìbile pe-o sùfeto béllo âto pitetòu de giânco e néigro e 'n colæn giànco de-limitòu da 'na sotî riga néigra.Dòrso âe e côa maròn,  pêto de cô giànco-bèige, màsche gianchinàstre con dôe righe néigre atravèrso e sótta i éuggi. O l'é lóngo 12 cìtti. Difûzo inte conìfere de tùtto l'Àrco Alpìn, da-e Marìtime  a-o Càrso, o convîve co-o Parisoìn e-a Moneghétta de Montàgna,o l'é prezénte ascì inte l'Apenìn Lìgure eToscàn-Emiliàn. O se nutre de insétti e pigneu.O scàva o nîo inti trónchi marçi ch'o tapéza de licheni, a vòtte in vêgi nîi de piconsi. Tra Arvî-Màzzo 6-8 êuve incubæ pe 14-15 giorni. I polìn én nutrîi pe 15-18 giorni, làscian o nîo 23-26 giorni da-a nàscita.

### Moneghétta
(Poecile Palustris-Linnaeus 1758) Con a seu lónghéssa de 12 cìtti e 10 gràmmi de péizo,a l'é insémme a-o Parissoìn, unna de ciù picinn-e da famì-ggia di Paridi. Fin a-o 1800 a no vegnîva distìnta da-a Moneghétta de Montàgna. A l'à 'n carateristìco capùs-so néigro fin a l'éuggio,màsche giànche e bavæn néigro, dòrso âe e côa maròn con 'na sfumatûa de grîxo,sótta de cô giànchinàstro chi tia a-o rósso. O seu habitat o l'é o bòsco d'erboi che pèrdan e feugge,càst-agni,rûe,fò; a frequénta ascì pàrchi e giardìn sôviatùtto inte l'invèrno.A l'é difûza in zöna Arpi e Apenìn,fra i 400 e i 1400 mêtri d'altéssa. A fa o nîo in cavitæ d'erboi ò çéppi, fra Arvî-Zùgno a depónn-e  7-10 êuve ch'a côa 15 giorni,i picìn són nutrîi fin a-a conplêta aotonomîa.

### Moneghétta di mónti
(Poecile Montanus-Conrad von Baldenstein 1827) A l'é quæxi pægia a-a Palustris da a quæ a se distingoe pe-a vôxe, o bavæn ciù marcòu e da-e strìcie d'argénto in scê aæ,dovûe a-i bòrdi ciæi de remigànti. Sótta a l'é de cô gianchinàstro ciù ciæo. Difûza inte Arpi,a frequénta bòschi de conì-fere  tra i 1400-a-i 2000 mêtri d'altéssa,dôve a nidfica. Inta stagión invèrnâle a se sposta in zöne ciù riparæ.

## Nòtte


## Âtri progètti

Categorîa:Oxelli